Veclauki
Veclauki, agrāk arī Lauki, ir ciems Tukuma novada Jaunpils pagastā. Izvietojies pagasta vidusdaļā pie autoceļa V1458 4 km no pagasta centra Jaunpils un 93 km no Rīgas. Apdzīvotā vieta izveidojusies ap bijušās Lauku muižas (Feldhof) centru. Muižas apbūve un vagara māja (18. gadsimts), kā arī muižas parks, Lauku skola un Lauku kapi ir vietējas nozīmes arhitektūras un vēstures pieminekļi, bet liepu aleja uz Lauku kapiem — dabas piemineklis.